Νομός Ημαθίας

Ο Νομός Ημαθίας ήταν ένας από τους 51 νομούς της Ελλάδας, ενώ από το 2011 αποτελεί μία από τις 74 περιφερειακές ενότητες της χώρας. Βρίσκεται στη Μακεδονία και υπάγεται διοικητικά στην Περιφέρεια Κεντρικής Μακεδονίας. 

Μεγαλύτερη πόλη και πρωτεύουσα του νομού είναι η Βέροια. Άλλα σημαντικά κέντρα είναι η Νάουσα, η Αλεξάνδρεια, το Μακροχώρι και η Βεργίνα.

Συνορεύει στα βόρεια με το Νομό Πέλλας, στα ανατολικά με το Νομό Θεσσαλονίκης, στα νότια με το Νομό Πιερίας και στα δυτικά με το Νομό Κοζάνης.

 Ιστορία 
Ημαθία ονομαζόταν απ΄ αρχής η παρά τον Θερμαϊκό κόλπο πεδιάδα, όταν σχηματίσθηκε το Βασίλειο της Μακεδονίας. Με το όνομα αυτό δηλωνόταν η περιοχή μεταξύ του Αλιάκμονα και του Λουδία, η οποία, επειδή υπήρξε ο πυρήνας του Βασιλείου, ονομάστηκε επίσης και Μακεδονία (Ηρόδοτος Ζ 127). Η Ημαθία αυτή περιελάμβανε τις Αιγές, αρχαία πρωτεύουσα και ιερή πόλη της Μακεδονίας, την πόλη Βέροια, το Κίτιον (σημ. Νάουσα) κ.ά.

Πολιτική ιστορία
Διοικητικά η Ημαθία χωριζόταν μέχρι το 1997 σε δυο επαρχίες:
ΕπαρχίαΈδρα ΕπαρχίαςΗμαθίαςΒέροιαΝάουσαςΝάουσα

Διοικητική διαίρεση
Σύμφωνα με το Σχέδιο Καποδίστριας, το οποίο ίσχυσε από το το 1999 μέχρι το 2010, ο Νομός Ημαθίας απαρτιζόταν από 12 δήμους και υπαγόταν διοικητικά στην Περιφέρεια Κεντρικής Μακεδονίας.

Ο Νομός Ημαθίας, από το 2011 και με την εφαρμογή του Προγράμματος «Καλλικράτης», αποτελεί την Περιφερειακή Ενότητα Ημαθίας (με έδρα τη Βέροια) της Περιφέρειας Κεντρικής Μακεδονίας. Με τη συνένωση και συγχώνευση των Δήμων από 12 σε 3 όπως προέβλεπε το Πρόγραμμα, οι νέοι δήμοι που προέκυψαν είναι οι:
ΔήμοςΈδραΠληθυσμός(2011)ΑλεξάνδρειαςΑλεξάνδρεια41.570ΒέροιαςΒέροια (Ιστορική έδρα: Βεργίνα)66.547ΝάουσαςΝάουσα32.494
 Για πλήρη κατάλογο των πόλεων και οικισμών του νομού, όπως ίσχυσε έως το 2010 και σύμφωνα με το Πρόγραμμα Καποδίστριας δείτε: Διοικητική διαίρεση νομού Ημαθίας

 Για την πλήρη διοικητική διαίρεση της Π.Ε. Ημαθίας όπως ισχύει από το 2011 σύμφωνα με το Πρόγραμμα «Καλλικράτης», δείτε: Διοικητική διαίρεση Περιφερειακής Ενότητας Ημαθίας.

 Αντιπεριφερειάρχες Ημαθίας 

ΌνομαΑπόΈωςΚώστας Καραπαναγιωτίδης20112014Κωνσταντίνος Καλαϊτζίδης2014Σήμερα

 Σημαντικές πόλεις 
 Βέροια (πρωτεύουσα του Νομού, και μεγαλύτερη πόλη)
 Νάουσα (πόλη ιστορικής σημασίας, φέρει τον τίτλο Ηρωική)
 Αλεξάνδρεια (σημαντικό αστικό κέντρο του νομού, άλλοτε κεφαλοχώρι του κάμπου της Ημαθίας)
 Μακροχώρι
 Μελίκη
 Βεργίνα
 Κοπανός
 Αγγελοχώρι
 Επισκοπή
 Πλατύ (κομβικό σημείο του ΟΣΕ μεταξύ Αθήνας και Θεσσαλονίκης)
 Σταυρός
 Ροδοχώρι
 Κουλούρα
 Γιαννακοχώρι

Οικονομία
+Κατά κεφαλή ακαθάριστο εγχώριο προϊόν Νομού ΗμαθίαςΈτος200020012002200320042005200620072008200920102011*2012*2013*2014*€105151143411696122061299713337141411504115189147341357112961121561111211065
* 'Ετη 2011-2014: Προσωρινά στοιχεία 

Πηγή Δεδομένων: ΕΛΣΤΑΤ, Ελληνική Στατιστική Αρχή 

Βουνά
Πιέρια Όρη 2.193 μ.
Βέρμιο 2.052 μ.

Ποταμοί
Αλιάκμονας 297 χλμ. 
Λουδίας 60 χλμ.
Τριπόταμος 20 χλμ.
Τάφρος 66 30 χλμ.

 Τουρισμός 
Η τουριστική ανάπτυξη του Ν. Ημαθίας ξεκίνησε σχετικά αργά, αν και η πόλη της Νάουσας ήδη από τη δεκαετία του 1920 ήταν ένας δημοφιλής προορισμός για παραθεριστές κυρίως από τη Θεσσαλονίκη. Σήμερα η τουριστική κίνηση στην Ημαθία επικεντρώνεται κυρίως στον πολύ γνωστό αρχαιολογικό χώρο των Αιγών (Βεργίνα) και καταπράσινο άλσος του Αγίου Νικολάου στις πηγές του ποταμού Αράπιτσα στη Νάουσα.

Παραπομπές

*